આ અગાઉ વર્ષ ૨૦૦૨ થી ૨૦૧૮ સુધી કેન્દ્ર સરકાર દ્વારા રાષ્ટ્રીય સ્વાસ્થ્ય વીમા યોજના અમલમાં હતી અને આ યોજનામાં સામાજિક આર્થિક મોજણી ૨૦૦૨ ની યાદી નો સમાવેશ કરવામાં આવેલ હતો અને તમામ પરિવારોને રાષ્ટ્રીય સ્વાસ્થ્ય વીમા યોજના માં સમાવેશ કરી તમામનાં કાર્ડ આપવામાં આવેલ હતાં પરંતુ નવી યોજના આયુષ્યમાન ભારત યોજનામાં સામાજિક આર્થિક મોજણી ૨૦૦૨નો સમાવેશ કરવામાં આવેલ નથી જેને કારણે ગરીબી રેખા નીચે જીવતા પરીવારોને આ યોજનાનો લાભ મળતો નથી તો આ યોજના ગરીબ સમાજના જન સમુહને અસરકર્તા હોય આયુષ્યમાન ભારત યોજનામાં બીપીએલ ૨૦૦૨નો સમાવેશ કરવા વિનંતી છે તથા વધુમાં જણાવ્યું હતું કે આ બાબતે સત્વરે કાર્યવાહી કરવાની લોકહિતની માંગ અંગે યોગ્ય કરવું ઘટે.